Թոմաս Բաֆել

**Թոմաս Բաֆել** (, ), բելգիացի ֆուտբոլիստ, կիսապաշտպան, մարզիչ։ Խաղացել է Բելգիայի ազգային հավաքականում։

## Ակումբային կարիերա
Բաֆելը «Սերկլ Բրյուգե» ֆուտբոլային ակադեմիայի շրջանավարտ է։ 1999 թվականին նրան նկատել են հոլանդական «Ֆեյենորդի» սկաուտները և շուտով միացել է Ռոտերդամի ակումբին։ Նոր լիգային հարմարվելու համար Թոմասը երկու մրցաշրջանով վարձակալությամբ տեղափոխվել է տեղի «Էքսելսիոր» ակումբ։ Վերադառնալուց հետո Բուֆելը տեղ է վաստակել մեկնարկային կազմում և թիմի կազմում խաղացել է ևս երեք մրցաշրջան։ «Ֆեյենորդի» նոր մարզիչ Ռուդ Գուլիտը հրաժարվել է երկարաձգել կիսապաշտպանի պայմանագիրը 2005 թվականի մրցաշրջանի վերջում, և Թոմասը հեռացել է թիմից։

Այդ ամռանը 2.3 միլիոն ֆունտ ստեռլինգով տեղափոխվել է շոտլանդական «Ռեյնջերս»՝ կնքելով չորսուկես տարվա պայմանագիր։ Բաֆելը նոր ակումբի կազմում նորամուտը նշել է Շոտլանդիայի գավաթի խաղարկության ժամանակ՝ «Սելտիկի» դեմ խաղում։ Առաջին մրցաշրջանում օգնել է «Ռեյնջերսին» հաղթել Շոտլանդիայի գավաթը և Շոտլանդիայի Պրեմիեր լիգան։ 2007 թվականի ձմեռային տրանսֆերային պատուհանի ժամանակ գերմանական «Հանովեր 96» ակումբը հետաքրքրություն է ցուցաբերել Բուֆելին ձեռք բերելու հարցում, սակայն Թոմասը չի կարողացել համաձայնության գալ պայմանագրի պայմանների շուրջ, և գործարքը չեղյալ է հայտարարվել։ Այդ տարվա փետրվարին ծնկի վիրահատություն է տարել և չի կարողացել խաղադաշտ վերադառնալ մինչև դեկտեմբեր։

2008 թվականի ամռանը Թոմասը վերադարձել է հայրենիք, որտեղ պայմանագիր է կնքել իր առաջին թիմի՝ «Սերկլ Բրյուգեի» հետ։ Օգոստոսի 16-ին «Անդերլեխտի» դեմ խաղում նորամուտն է նշել Բելգիայի ֆուտբոլի առաջնությունում։ Սեպտեմբերի 20-ին Բիրշոտի դեմ խաղում է իր առաջին գոլը ակումբի կազմում։ Մրցաշրջանի ավարտին լքել է իր հարազատ քաղաքի թիմը և տեղափոխվել է «Գենկ»։ 2009 թվականի սեպտեմբերի 13-ին «Բրյուգեի» դեմ խաղում նորամուտն է նշել նոր ակումբի կազմում։ Այդ նույն խաղում խփել է առաջին գոլը «Գենկի» կազմում։ Իր առաջին մրցաշրջանում նվաճել է ամենաարժեքավոր խաղացողի մրցանակը։ Հաջորդ մրցաշրջանում օգնել է թիմին նվաճել ոսկե մեդալներ և Բելգիայի Սուպերգավաթը, ապա՝ Բելգիայի գավաթը։

## Միջազգային կարիերա
2002 թվականի հոկտեմբերին Անդորրայի դեմ խաղում Բուֆելը նորամուտն է նշել Բելգիայի ազգային հավաքականի կազմում։ 2003 թվականի ապրիլի 30-ին Լեհաստանի դեմ խաղում, նա խփեցլ է իր առաջին գոլը ազգային հավաքականի կազմում։ Նա իր վերջին խաղը ազգային հավաքականի կազմում անցկացրել է 2013 թվականի փետրվարի 6-ին՝ Բրյուգեում՝ Սլովակիայի դեմ խաղում։ Խաղն ավարտվել է 2։ 1 հաշվով՝ հօգուտ տանտերերի։ Ազգային հավաքականի կազմում անցկացրած 35 խաղերում խփել է վեց գոլ։

### Գոլեր Բելգիայի ազգային հավաքականի կազմում

## Նվաճումներ
 «Ռեյնջերս»

* Շոտլանդիայի գավաթի գավաթակիր՝ 2004/05
* Շոտլանդիայի գավաթի գավաթակիր՝ 2007/08

կան  «Գենկ»

* Բելգիայի առաջնություն՝ 2010/11
* Բելգիայի Սուպերգավաթի գավաթակիր 2011 թվականին
* Բելգիայի գավաթակիր՝ 2012/13

## Ծանոթագրություններ

## Արտաքին հղումներ
* Официальный сайт Томаса Буффеля
* Статистика в Бельгии на Belgian FA

Կատեգորիա:Բելգիայի հավաքականի ֆուտբոլիստներ
Կատեգորիա:Բելգիայի ֆուտբոլի ազգային հավաքական
Կատեգորիա:Բելգիացի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Էքսելսիոր Ռոտերդամի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլային մարզիչներ այբբենական կարգով